**BILJEŠKE UZ KONSOLIDIRANE FINANCIJSKE IZVJEŠTAJE**

**za razdoblje od 01. siječnja do 30. lipnja 2023. godine**

|  |  |
| --- | --- |
| Naziv obveznika: | GRAD SISAK |
| Broj RKP-a: | 28854 |
| Sjedište obveznika: | SISAK |
| Matični broj: | 02553040 |
| Adresa sjedišta obveznika: | Rimska 26 |
| OIB: | 08686015790 |
| Razina: | 23 |
| Razdjel: | 000 |
| Šifra djelatnosti prema NKD-u 2007: | 8411 |
| Šifra grada/općine: | 391 |

Proračunski korisnici koji su obuhvaćeni konsolidacijom su:

1. Dječji vrtić Sisak Novi
2. Dječji vrtić Sisak Stari
3. Gradski muzej Sisak
4. Narodna knjižnica i čitaonica V. Gotovac
5. Gradska galerija Striegl
6. Dom kulture Kristalna kocka vedrine
7. Športsko rekreacijski centar
8. Javna vatrogasna postrojba Grada Siska
9. Osnovna škola Braća Bobetko
10. Osnovna škola Braća Ribar
11. Osnovna škola Budaševo – Topolovac – Gušće
12. Osnovna škola 22. lipnja
13. Osnovna škola Galdovo
14. Osnovna škola Ivana Kukuljevića
15. Osnovna škola Ivana Antolčića Komarevo
16. Osnovna škola Sela
17. Osnovna škola Viktorovac

**Bilješke uz Izvještaj o prihodima i rashodima, primicima i izdacima – Obrazac PR-RAS**

1. Šifra 611 Porez i prirez na dohodak – ostvaren je u iznosu od 8.859.248,37 € i viši je za 26,5% u odnosu na isto razdoblje prethodne godine zbog povećanog broja zaposlenih na tržištu rada.
2. Šifra 614 Porez na robu i usluge – ostvaren je u iznosu od 76.890,96 € i viši je za 30,6% u odnosu na isto razdoblje prethodne godine i to zbog bitno povećanog prihoda od poreza na potrošnju alkoholnih i bezalkoholnih pića u ugostiteljskim objektima s obzirom da u prvih šest mjeseci ove godine nije bilo posebnih restrikcija po pitanju covida.
3. Šifra 633 Pomoći proračunu iz drugih proračuna i izvanproračunskim korisnicima – ostvarene su u iznosu od 4.431.771,51 €, dok su u prvih šest mjeseci prethodne godine ostvarene pomoći u iznosu od 721.826,92 €. Efekt ovako velikog iznosa odnosi se na uplaćena sredstva Gradu Sisku na temelju Odluke o dodjeli sredstava za pomoć gradu Sisku i gradu Glini od strane Vlade RH, kojom se Gradu Sisku dodjeljuje 4 milijuna eura za financiranje troškova vezanih za posljedice katastrofalnih šteta od potresa, na zgradama i infrastrukturi javne namjene, a koje nisu prihvatljiv trošak iz Fonda solidarnosti Europske unije.
4. Šifra 635 Pomoći izravnanja za decentralizirane funkcije iznose 720.225,88 € i manje su za 8,4% naspram istog razdoblja prethodne godine. Radi se o manjim iznosima tekuće pomoći za izravnanje decentralizirane funkcije školstva (u prvih šest mjeseci prošle godine 451.032,52 €, u ovoj godini 407.492,85 €) i vatrogastva (u prvih šest mjeseci prošle godine 335.549,90 €, u ovoj godini 312.733,03 €).
5. Šifra 636 Pomoći proračunskim korisnicima iz proračuna koji im nije nadležan iznosi 5.607.508,90 € i više su za 32,8% zbog povećanih plaća i naknada zaposlenika školskih djelatnika sukladno novom kolektivnom ugovoru, zatim Vlada RH donijela je odluku o sufinanciranju troškova prehrane za učenike osnovnih škola koja u prvih šest mjeseci prethodne godine nije bila na snazi.
6. Šifra 638 Pomoći temeljem prijenosa EU sredstava – ostvarene su u iznosu od 2.127.715,60 € i veće su za 4 puta naspram istog razdoblja prethodne godine. Najveći efekt je na Gradu Sisku radi se o uplaćenim tekućim i kapitalnim pomoćima po zahtjevima za nadoknadom sredstava za projekte Rukom pod ruku, Zdrav objed svima, Vrtić po mjeri obitelji, Troškovi privremenog smještaja, zatim za rekonstrukcijsku obnovu sljedećih zgrada: Holandska kuća, Tomislavova 40, Munjara, gradska vijećnica, zgrada buduće knjižnice Ljudevita Posavskog 1, sanacija klizišta Staro Selo, sanacije OŠ Novo Pračno, rušenje OŠ Galdovo, obnova prometne infrastrukture, čišćenja područja pogođena potresom. Također, i kod proračunskih korisnika (osnovne škole i JVP Grada Siska) radi se o dobivanju sredstava iz Fonda solidarnosti.
7. Šifra 641 Prihodi od financijske imovine iznose 89.015,97 € i veći su za 60,2% u odnosu na razdoblje iz 2022. godine zbog naplate prihoda od zateznih kamata na oročena sredstva i depozite po viđenju.
8. Šifra 642 Prihodi od nefinancijske imovine iznose 841.334,22 € i veći su za 22,7% u odnosu na prvih šest mjeseci prethodne godine, a najveći efekt je u naknadi za korištenje nefinancijske imovine konkretno u naplati naknade za korištenje prostora Termoelektrane koja za prvih šest mjeseci iznosi 645.848,87 €, dok je za isto razdoblje prethodne godine iznosila 528.477,05 €. Zatim, dio dolazi i od povećanih prihoda od zakupa (terasa) i iznajmljivanja imovine. Kod proračunskog korisnika Narodne knjižnice i čitaonice V. Gotovac radi se o prodaji nefinancijske imovine.
9. Šifra 663 Donacije od pravnih i fizičkih osoba izvan općeg proračuna i povrat donacija po protestiranim jamstvima ostvarene su u iznosu od 22.822,91 € i manje su za 11,4% nego u prethodnoj godini za isto razdoblje. Radi se o izostanku tekućih donacija koje su u prethodnoj godini za isto razdoblje bile veće.
10. Šifra 681 Kazne i upravne mjere iznose 48.740,76 € i veće su za 28,1%, a efekt je u naplaćenim troškovima prisilne naplate koja je u prvih šest mjeseci veća za 70%, a radi se o naplati ovrha od kojih se najveći dio odnosi na Rješenja o ovrsi izrađena u 2022. godini.
11. Šifra 683 Ostali prihodi – iznose 60.268,73 €, manji su za 52,3%, a najveći efekt smanjenja je u naplati naknade Grada Siska po ugovoru s Hrvatskim vodama jer su kasnila nova rješenja o obračunu naknade za uređenje voda.
12. Šifra 311 Plaće (bruto) – iznose 7.933.800,14 € i veće su za 8,0% naspram istog razdoblja prethodne godine. Najveći efekt je na školama jer je došlo do povećanja plaća odlukom Vlade RH za 2%, te se ujedno i povećava plaća administrativnom i tehničkom osoblju. Također, troškovi plaća veći su i kod ostalih proračunskih korisnika.
13. Šifra 312 Ostali rashodi za zaposlene ostvareni su u iznosu od 361.117,92 €, dok su u istom razdoblju prethodne godine iznosili 235.318,22 €, što čini porast od 53,5%. Radi se o povećanim pravima po kolektivnom ugovoru za školske djelatnike, dodatno za ostale proračunske korisnike i službenike Grada Siska dane su nove naknade koje u prethodnoj godini službenici i ostali proračunski korisnici nisu imali, konkretno naknada za prehranu.
14. Šifra 321 Naknade troškova zaposlenima iznose 411.315,18 € i više su za 30,5%, efekt je u povećanim troškovima za službena putovanja i naknadama za prijevoz zbog povećanja cijena prijevoznih karti i zbog novih zapošljavanja.
15. Šifra 322 Rashodi za materijal i energiju iznose 1.760.850,39 i viši su za 26,2%. Radi se o povećanim rashodima za materijal i sirovine gdje se radi o troškovima za prehranu djece u školama i vrtićima koja je veća radi inflacije, a i zbog većeg broja upisane djece u vrtiće. Također, su povećani i troškovi za službenu i radnu odjeću koji imaju najveći efekt na proračunskom korisniku JVP Grada Siska, koji je službenu odjeću nabavio bespovratnim sredstvima iz Fonda Solidarnosti.
16. Šifra 324 Naknade troškova osobama izvan radnog odnosa – iznose 5.123,39 €, dok u prethodnoj godini iznose 1.450,98 €. Efekt je na Gradu Sisku, radi se o isplaćenim troškovima za Prometnu jedinicu mladeži.
17. Šifra 329 Ostali nespomenuti rashodi poslovanja u prvih šest mjeseci iznose 332.343,01 €, dok u prethodnoj godini iznose 239.889,91 € što čini porast od 38,5%. Efekt porasta je na Gradu Sisku zbog održanih izbora za članove vijeća i predstavnike nacionalnih manjina u jedinicama lokalne i područne (regionalne) samouprave i izbora za članove vijeća mjesnih odbora i gradskih četvrti na području Grada Siska.
18. Šifra 342 Kamate za primljene zajmove i kredite iznose 89.077,84 € i manje su za isto razdoblje prethodne godine za 9,8% radi redovne otplate kredita gdje se kamata smanjuje kako se otplaćuje kredit (manje kamata plaćeno je po HBOR-ovom kreditu i kreditima koje Grad Sisak ima u OTP banci).
19. Šifra 343 Ostali financijski rashodi iznose 20.334,25 € i veći su za 68,4% naspram istog razdoblja prethodne godine zbog naplate naknade za kratkoročni revolving kredit. Efekt je na Gradu Sisku.
20. Šifra 351 Subvencije trgovačkim društvima u javnom sektoru iznose 929.060,00 € i veće su za 40%, radi se o subvencijama trgovačkom društvu Auto promet Sisak d.o.o..
21. Šifra 352 Subvencije trgovačkim društvima, zadrugama, poljoprivrednicima i obrtnicima izvan javnog sektora iznose 46.239,95 € i manje su za 33,9% u prvih šest mjeseci zbog manjih iznosa za subvencije.
22. Šifra 383 Kazne, penali i naknade štete iznose 114.780,06 € i veće su za 99,9% zbog naknade štete pravnim i fizičkim osobama kojih u prvih šest mjeseci prethodne godine nije bilo, zatim Grad Sisak ima veći trošak plaćanja poticajne naknade po rješenju od Fonda za zaštitu okoliša i energetsku učinkovitost nego što je imao za isto razdoblje prethodne godine.
23. Šifra 711 Prihod od prodaje materijalne imovine - prirodnih bogatstava – iznose 229.926,76 €, dok su u prethodnoj godini za isto razdoblje iznosili 49.847,87 €, efekt povećanja navedenog prihoda je u prodaji nekretnine kurije Oberhofer - Hangi koja je iznosila 108.952,15 € i povećanim prihodima od prodaje nekretnina – čestica koje su u vlasništvu Grada Siska.
24. Šifra 721 Prihodi od prodaje građevinskih objekata – iznose 109.706,16 € i veći su za 22%, radi se o povećanju koje je uzrokovano prijevremenim otkupom stana pa je tu efekt povećanja koji nije bio u prvih šest mjeseci prethodne godine.
25. Šifra 724 Prihodi od prodaje knjiga ostvareni su u iznosu od 1.110,94 € i bilježe porast od 22,1% u odnosu na prošlu godinu zbog veće prodaje starih naslova građanima. Efekt je na proračunskom korisniku Narodna knjižnica i čitaonica Vlado Gotovac Sisak.
26. Šifra 412 Nematerijalna imovina – iznosi 1.279.519,62 €, dok je u istom razdoblju prethodne godine iznosila 40.181,73 €. Radi se o povećanim ulaganjima u projektne dokumentacije i ulaganja u tuđu imovinu od strane proračunskog korisnika Športsko-rekreacijski centar Sisak.
27. Šifra 421 Građevinski objekti – rashodi su ostvareni u iznosu od 11.949.508,20 € dok su u prethodnoj godini u istom razdoblju iznosili 1.235.879,89 €. Najvećim dijelom radi se o konstruktivnim i cjelovitim obnovama (Stari most, obnova cesta) i izgradnja odgojno - obrazovnog kompleksa Galdovo, zatim radovima na kući Striegl.
28. Šifra 422 Postrojenja i oprema iznosi 338.604,24€ dok je u istom razdoblju prethodne godine iznosila 128.240,05 €. Radi se o povećanom ulaganju u opremu, konkretno Grad Sisak je kupio kante za biootpad, zatim JVP Grada Siska nabavila je hidrauličnu opremu, OŠ Komarevo opremu za produženi boravak.
29. Šifra 424 Knjige, umjetnička djela i ostale izložbene vrijednosti iznosi 97.360,64 € i veće su za 2,7 puta nego u prethodnoj godini za isto razdoblje od čega je najveći efekt porasta na proračunskom korisniku Gradska galerija Striegl, radi se o otkupu predmeta za zbirke, zatim na proračunskom korisniku Narodnoj knjižnici i čitaonici V. Gotovac i osnovnim školama zbog dopunjavanja knjižničnog fonda.
30. Šifra 426 Nematerijalna proizvedena imovina iznosi 9.758,41 € i manja je za 45,1% nego u prethodnom razdoblju, radi se o smanjenom ulaganju u dokumentaciju vezanu za prostorne planove i manjim ulaganjima u računalne programe.
31. Šifra 451 Dodatna ulaganja na građevinskim objektima iznose 4.084.988,19 € dok su u istom razdoblju prethodne godine iznosila 300.192,70 €, a efekt rasta je najvećim dijelom u dodatnim ulaganjima u objekte koji su oštećeni u potresu. U ovoj godini radi se o ulaganjima u gradsku vijećnicu, u zgradu na adresi Ljudevita Posavskog 1 koja je previđena za novu gradsku knjižnicu, saniranje štete na zgradi Kazališta 21, završetku ulaganja u DVD Stara Drenčina, ulaganja u OŠ I.K.Sakcinskog, ulaganja u Holandsku kuću, ulaganju u OŠ Braće Ribar te kod proračunskog korisnika Gradski muzej Sisak ulaganje se odnosi na radove konstrukcijske obnove, izradu projektne dokumentacije i stručnih nadzora Muzeja domovinskog rata – Barutana, financirana iz Fonda Solidarnosti te projektne dokumentacije za zgrade u ulici kralja Tomislava i za tvrđavu Stari grad.
32. Šifra 454 Dodatna ulaganja za ostalu nefinancijsku imovinu iznose 42.099,15 € i manja su za 19,7% nego za isto razdoblje u prethodnoj godini. Trenutni rashodi odnose se na ulaganje u komunalnu infrastrukturu i odlagalište Goričica, dok je u prošloj godini za isto razdoblje rashod bio za projektne dokumentacije i elaborate vezano za odlagalište Goričica i plan sanacije divljih odlagališta na području Grada Siska.
33. Šifra 842 Primljeni krediti i zajmovi od kreditnih i ostalih financijskih institucija u javnom sektoru iznose 7.400.000,00 €. Radi se o povlačenju kratkoročnog kredita za premošćivanje jaza nastalog zbog različite dinamike priljeva sredstava i dospijeća obveza Proračuna Grada Siska s obzirom da je do 30.06.2023. godine bilo potrebno podmiriti sve obveze dobavljačima koje su nastale po EU projektima, konkretno projektima obnove iz Fonda Solidarnosti.
34. Šifra 547 Otplata glavnica primljenih zajmova od državnog proračuna – iznosi 469.593,00 € u prvih šest mjeseci ove godine dok u prethodnoj godini za isto razdoblje iznosi 95.537,19 € (719.824,96 kn). Radi se o otplati beskamatnog zajma po osnovi odgode plaćanja poreza na dohodak i prireza porezu na dohodak i po osnovi povrata po godišnjoj prijavi za 2019. godinu.

**Bilješke uz Izvještaj o obvezama – Obrazac Obveze**

Bilješka 1. - V001 Stanje obveza na početku izvještajnog razdoblja iznosi 16.602.428,14 €.

Bilješka 2. - V002 Povećanje obveza od 01.01.2023.-30.06.2023. iznosi 47.991.419,63 €.

Bilješka 3. - V004 Podmirene obveze od 01.01.2023.-30.06.2023. iznose 42.116.420,15 €.

Bilješka 4. - V006 Stanje obveza na kraju izvještajnog razdoblja iznosi 22.477.427,62 €, od čega su nedospjele obveze 22.113.161,54 €, a dospjele obveze 364.266,08 €.

Bilješka 5. - Dospjele nepodmirene obveze (šifra V007) iznose 364.266,08 € i to najčešće iz razloga što je u trenutku zaprimanja ulaznog računa, istome već isteklo dospijeće do čega dolazi zbog kašnjenja u dostavi računa od strane dobavljača ili zbog dužeg postupka kontrole i obrade ulaznih računa u nadležnim upravnim odjelima i zbog potvrđivanja kompenzacija.

Najveći dio nedospjelih obveza odnosi se na kreditne obveze u iznosu od 19.127.929,29 €, a ostalo se odnosi na obveze za rashode poslovanja 2.590.850,01 €, a na obveze za nabavu nefinancijske imovine u iznosu 394.382,24 €.

Bilješke sastavila: Gradonačelnica

Silvija Mužek, dipl.oec. Kristina Ikić Baniček

pročelnica UO za proračun i financije